A4-0076/98

Πρόταση απόφασης του Συμβουλίου που αφορά την κοινοτική συνεισφορά στην Ευρωπαϊκή Τράπεζα για την Ανασυγκρότηση και την Ανάπτυξη για το Ταμείο Προστατευτικού Καλύμματος του Τσερνομπίλ (COM(97)0448 - C4-0499/97 - 97/0235(CNS))

Η πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Αιτιολογική αναφορά 3α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

έχοντας υπόψη την κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής στις 6 Μαρτίου 1995 σχετικά με την ενσωμάτωση δημοσιονομικών διατάξεων στις νομοθετικές πράξεις(1),

_______________

(1) ΕΕ C 102 της 4.4.1996, σελ. 4

(Τροπολογία 2)

Αιτιολογική σκέψη 5α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η Επιτροπή, στο πλαίσιο της οικονομικής της συμμετοχής στο Ταμείο, μεριμνά ώστε η Ουκρανία, ήδη κατά το προπαρασκευαστικό στάδιο για το προγραμματισμένο κλείσιμο του πυρηνικού σταθμού του Τσερνομπίλ το έτος 2000, να παρέχει τακτικές αποδείξεις ότι πραγματοποιούνται οι τεχνικές και οργανωτικές προετοιμασίες για το εμπρόθεσμο κλείσιμο του πυρηνικού σταθμού,

(Τροπολογία 3)

Έβδομη αιτιολογική σκέψη

>Αρχικό κείμενο>

ότι η Κοινότητα ακολουθεί σαφή πολιτική στήριξης της Ουκρανίας στις προσπάθειές της να εξαλείψει τις συνέπειες του πυρηνικού ατυχήματος που συνέβη στις 26 Απριλίου 1986 στον πυρηνικό σταθμό ενέργειας του Τσερνομπίλ και κατά συνέπεια επιθυμεί να συνεισφέρει στο Ταμείο Προστατευτικού Καλύμματος του Τσερνομπίλ,

>Κείμενο μετά την ψηφοφορία στο ΕΚ>

ότι η Κοινότητα ακολουθεί σαφή πολιτική στήριξης της Ουκρανίας στις προσπάθειές της να εξαλείψει τις συνέπειες του πυρηνικού ατυχήματος που συνέβη στις 26 Απριλίου 1986 στον πυρηνικό σταθμό ενέργειας του Τσερνομπίλ

και πολιτική στήριξης για το οριστικό κλείσιμο του σταθμού μέχρι το έτος 2000 και κατά συνέπεια επιθυμεί να συνεισφέρει στο Ταμείο Προστατευτικού Καλύμματος του Τσερνομπίλ; με τη συμβολή της δεν αναλαμβάνει καμία ευθύνη για οποιαδήποτε ζημία προκύψει,

(Τροπολογία 12)

Αιτιολογική σκέψη 7α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι με τη χρησιμοποίηση των κοινοτικών πιστώσεων θα πρέπει στο πλαίσιο των εργασιών για την κατασκευή νέου προστατευτικού περιβλήματος να επιτευχθούν και οι εξής τεχνικοί στόχοι:

- απομάκρυνση όλων των υδάτων που βρίσκονται στο εσωτερικό του κατεστραμμένου αντιδραστήρα;

- περικάλυψη μόνο του κατεστραμμένου αντιδραστήρα IV, ώστε να μην επηρεασθούν οι μελλοντικές εργασίες κατεδάφισης του αντιδραστήρα III;

- κατεδάφιση των άνω ασταθών τμημάτων του παλαιού περιβλήματος τα οποία θέτουν σε κίνδυνο την ασφάλεια του γειτονικού αντιδραστήρα.

(Τροπολογία 4)

Όγδοη αιτιολογική σκέψη

>Αρχικό κείμενο>

ότι, με την επιφύλαξη των εξουσιών της δημοσιονομικής αρχής, η συνεισφορά θα πρέπει να ανέρχεται σε ποσό μέχρι 100 εκατ. Ecu εντός των ετών 1998 και 1999;

>Κείμενο μετά την ψηφοφορία στο ΕΚ>

ότι, με την επιφύλαξη των εξουσιών της δημοσιονομικής αρχής,

προτείνεται ένα πολυετές ενδεικτικό ποσό ύψους 100 εκατ. Ecu για την περίοδο 1998-2005 ως δημοσιονομική αναφορά η οποία καταδεικνύει την καλή θέληση των νομοθετικών αρχών;

(Τροπολογία 5)

Ένατη αιτιολογική σκέψη

>Αρχικό κείμενο>

ότι η συνεισφορά θα χορηγηθεί από υφιστάμενες πιστώσεις του TACIS και κατά συνέπεια δεν θα επιφέρει ουδεμία πρόσθετη δημοσιονομική δαπάνη από τους προϋπολογισμούς του 1998 και του 1999;

>Κείμενο μετά την ψηφοφορία στο ΕΚ>

ότι

μέρος αυτής της συνεισφοράς θα μπορούσε να χορηγηθεί από υφιστάμενες πιστώσεις του TACIS που εκτιμώνται στο πλαίσιο της συνεχιζόμενης προγραμματικής περιόδου (1999) και κατά συνέπεια δεν θα επιφέρει ουδεμία πρόσθετη δημοσιονομική δαπάνη από τους προϋπολογισμούς του 1998 και του 1999;

(Τροπολογία 6)

Δέκατη αιτιολογική σκέψη

>Αρχικό κείμενο>

ότι την εν λόγω συνεισφορά θα διαχειρίζεται η Ευρωπαϊκή Επιτροπή;

>Κείμενο μετά την ψηφοφορία στο ΕΚ>

ότι την εν λόγω συνεισφορά θα διαχειρίζεται η Ευρωπαϊκή Επιτροπή

σύμφωνα με τις αρχές της χρηστής και αποτελεσματικής διαχείρισης;

(Τροπολογία 7)

Αιτιολογική σκέψη 11α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η Επιτροπή, πριν καταβάλλει οποιουσδήποτε πόρους στο Ταμείο, θα αξιολογεί την κατάσταση σε ό,τι αφορά τις συνεισφορές άλλων χορηγών, εκτός της Ευρωπαϊκής Ένωσης και θα καταβάλει τη δική της συνεισφορά μόνον εφόσον οι άλλες χώρες έχουν εκπληρώσει τις υποχρεώσεις τους;

(Τροπολογία 8)

Άρθρο 1, παράγραφος 2

>Αρχικό κείμενο>

2. Τη συνεισφορά προς το Ταμείο διαχειρίζεται η Επιτροπή σύμφωνα με τα κριτήρια που καθορίζονται στην παρούσα απόφαση.

>Κείμενο μετά την ψηφοφορία στο ΕΚ>

2. Τη συνεισφορά προς το Ταμείο διαχειρίζεται η Επιτροπή σύμφωνα με

τον ισχύοντα Δημοσιονομικό Κανονισμό, ιδίως σε ό,τι αφορά τις αρχές της χρηστής και αποτελεσματικής διαχείρισης και λαμβάνοντας υπόψη την αξιοπιστία της τεχνικής και μηχανικής πλευράς του έργου που πρόκειται να χρηματοδοτηθεί, καθώς και την κατάσταση ως προς τις δεσμεύσεις που έχουν αναλάβει άλλοι χορηγοί έναντι του Ταμείου.

(Τροπολογία 9)

Άρθρο 2

>Αρχικό κείμενο>

Η Επιτροπή θα προβεί σε συνεισφορά προς το Ταμείο ποσού μέχρις 100 εκατ. Ecu που θα καταβληθούν εντός περιόδου 2 ετών 1998 και 1999.

>Κείμενο μετά την ψηφοφορία στο ΕΚ>

Η δημοσιονομική αναφορά που καταδεικνύει την θέληση της νομοθετικής αρχής για τη συνεισφορά στο εν λόγω Ταμείο είναι της τάξεως των 100 εκατ. Ecu που θα καταβληθεί για την περίοδο 1998-2005. Αυτό το ποσό αναφοράς δεν επηρεάζει τις εξουσίες της αρμόδιας για τον προϋπολογισμό αρχής, όπως ορίζονται από τη Συνθήκη.

>Αρχικό κείμενο>

>Κείμενο μετά την ψηφοφορία στο ΕΚ>

Η αρμόδια για τον προϋπολογισμό αρχή ορίζει την ετήσια χρηματοδότηση σε σχέση με τις πιστώσεις που διατίθενται για κάθε οικονομικό έτος, λαμβάνοντας υπόψη τις αρχές της χρηστής διαχείρισης, όπως αναφέρονται στο άρθρο 2 του Δημοσιονομικού Κανονισμού.

(Τροπολογία 10)

Άρθρο 3, παράγραφος 1

>Αρχικό κείμενο>

1. Η Επιτροπή θα διαβιβάσει όλες τις σχετικές πληροφορίες στο Ελεγκτικό Συνέδριο και θα ζητήσει από την ΕΤΑΑ συμπληρωματικές πληροφορίες τις οποίες το Ελεγκτικό Συνέδριο πιθανόν επιθυμεί να λάβει, όσον αφορά τη χρηματοοικονομική λειτουργία του Ταμείου Προστατευτικού Καλύμματος του Τσερνομπίλ στο βαθμό που έχει σχέση με τη συνεισφορά της Κοινότητας.

>Κείμενο μετά την ψηφοφορία στο ΕΚ>

1. Η Επιτροπή

και η ΕΤΑΑ διαβιβάζουν όλες τις σχετικές πληροφορίες στην αρμόδια για τον προϋπολογισμό αρχή και στο Ελεγκτικό Συνέδριο; παρέχουν τις συμπληρωματικές πληροφορίες που η αρμόδια για τον προϋπολογισμό αρχή και το Ελεγκτικό Συνέδριο πιθανόν επιθυμούν να λάβουν όσον αφορά τη χρηματοοικονομική λειτουργία του Ταμείου Προστατευτικού Καλύμματος του Τσερνομπίλ.

(Τροπολογία 17)

Άρθρο 3, παράγραφος 2

>Αρχικό κείμενο>

2. Η Επιτροπή υποβάλλει, σε ετήσια βάση, έκθεση προόδου για την εφαρμογή του Ταμείου Προστατευτικού Καλύμματος του Τσερνομπίλ στο Συμβούλιο μέσω της Επιτροπής Tacis.

>Κείμενο μετά την ψηφοφορία στο ΕΚ>

2. Η Επιτροπή υποβάλλει, σε ετήσια βάση,

στο Συμβούλιο και το Ευρωπαϊκό Κοινοβούλιο μαζί με το προσχέδιο προϋπολογισμού της Ευρωπαϊκής Ένωσης, έκθεση προόδου για την εφαρμογή του Ταμείου Προστατευτικού Καλύμματος στο Τσερνομπίλ.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφορά την κοινοτική συνεισφορά στην Ευρωπαϊκή Τράπεζα για την Ανασυγκρότηση και την Ανάπτυξη για το Ταμείο Προστατευτικού Καλύμματος του Τσερνομπίλ (COM(97)0448 - C4-0499/97 - 97/0235 (CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(97)0448 - 97/0235(CNS)) ((EE C 364 της 2.12.1997, σελ. 16.)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 235 της Συνθήκης EK και το άρθρο 203 της Ευρωπαϊκής Κοινότητας Ατομικής Ενέργειας (C4-0499/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Προϋπολογισμών και τη γνωμοδότηση της Επιτροπής Έρευνας, Τεχνολογικής Ανάπτυξης και Ενέργειας (A4-0076/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο;

2. καλεί την Επιτροπή να τροποποιήσει αναλόγως, σύμφωνα με το άρθρο 189 Α, παρ. 2, της Συνθήκης ΕΚ και το άρθρο 119, δεύτερη παράγραφος, της Συνθήκης Ευρατόμ;

3. καλεί το Συμβούλιο να ενημερώσει το Κοινοβούλιο σε περίπτωση που προτίθεται να απομακρυνθεί από το κείμενο που ενέκρινε το τελευταίο;

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής;

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.